./data/phi2331/phi001/phi2331.phi001.perseus-lat2.xml
David Magie
constituit inter cetera, ut in nulla civitate domus aliquatransferendae ad aliam urbem ulliusmateriae causa dirueretur  liberis proscriptorumduodecimas bonorum concessit, maiestatis criminanon admisit, ignotorum hereditates repudiavit necnotorum accepit, si filios haberent, de thesauris ita cavit ut, siquis in suo repperisset, ipse potiretur, si quis in alieno, dimidium domino daret, si quis inpublico, cum fisco aequabiliter partiretur  servos a dominis occidi vetuit eosque iussit damnari periudices, si digni essent, lenoni et lanistae servumvel ancillam vendi vetuit causa non praestita  decoctores bonorum suorum, si suae auctoritatis essent, catomidiari in amphitheatro et dimitti iussit, ergastulaservorum et liberorum tulit, lavacra pro sexibusseparavit, si dominus in domo interemptus esset, non de omnibus servis quaestionem haberi sed de iis qui per vicinitatem poterant sentire praecepit